Paper Towns (film)

Paper Towns er en amerikansk romantisk drama-komedie og mysteriefilm fra 2015 regissert av Jake Schreier. Hovedrollene spilles av Nat Wolff og Cara Delevingne, mens sentrale biroller spilles av Justice Smith, Austin Abrams og Halston Sage. Filmen er basert på romanen Papirbyer (2008) av John Green.

Paper Towns ble en forholdsvis stor publikumsuksess, men fikk blandet mottakelse fra anmelderne.

 Handling 
Quentin «Q» Jacobsen er en tenåringsgutt som snart skal slutte på high school og begynne på college. Han har vært forelsket i barndomsvennen og naboen Margo Roth Spiegelman siden de var små og oppdaget et lik sammen. Nå har de imidlertid vokst fra hverandre, og på skolen de går på henger Quentin med nerdene, mens Margo er med den populære gruppen - men følelsene hans for henne består fremdeles. Men en natt banker Margo plutselig på vinduet hans og vil ha ham med på et revansjeoppdrag mot eks-kjæresten sin, som han etterhvert overtales til å bli med på.

Men etter nattevandringen forsvinner Margo plutselig den neste dagen, og etter noen dager blir det klart at hun er savnet. Hun har stukket av før, og hverken foreldrene eller politiet er nevneverdig bekymret. Quentin finner imidlertid spor som det kan se ut som at Margo har lagt igjen for ham, og som kanskje kan tyde på at hun i verste fall er død. Sammen med vennene Ben, Radar, Lacey og Connie, legger han derfor ut på reise for å finne henne. Men jo dypere inn i mysteriet Quentin kommer, jo mer viskes hans perfekte bilde av Margo ut, og han blir stadig mer usikker på hvem og hva han egentlig ser etter.

 Rolleliste 
 Nat Wolff som Quentin «Q» Jacobsen
 Josiah Cerio som unge Quentin
 Ryan Boz som 14-årige Quentin
 Cara Delevingne som Margo Roth Spiegelman
 Hannah Alligood som unge Margo
 Madeleine Murden som 14-årige Margo
 Justice Smith som Marcus «Radar» Lincoln
 Austin Abrams som Ben Starling
 Kendall McIntyre som unge Ben
 Halston Sage som Lacey Pemberton
 Cara Buono som Connie Jacobsen
 Griffin Freeman som Jase
 Caitlin Carver som Becca Arrington
 Jaz Sinclair som Angela
 Tom Hillman som Mr. Spiegelman
 Susan Macke Miller som Mrs. Spiegelman
 Meg Crosbie som Ruthie Spiegelman
 Jim Coleman som Detective Warren
 RJ Shearer som Chuck Parsons
 Drew Matthews som Gus
 Ansel Elgort som Mason (ukredittert cameo)

 Referanser 

 Eksterne lenker 

Kategori:Filmer fra 2015
Kategori:Dramakomedier fra USA
Kategori:Romantiske filmer fra USA
Kategori:Ungdomsfilmer fra USA
Kategori:Mysteryfilmer fra USA
Kategori:Road movies fra USA
Kategori:Filmer basert på bøker
Kategori:Engelskspråklige filmer
Kategori:Filmer lagt til New York (delstat)
Kategori:Filmer lagt til Pennsylvania
Kategori:Filmer lagt til Florida